****************

Federaţia Română de Fotbal face un apel la suporterii echipei naţionale să vină în număr cît mai mare la meciul de mîine seară de pe Arena Naţională, contra Turciei.

Pînă în acest moment, au fost achiziţionate aproximativ 15.000 de bilete, iar jucătorii şi componenţii staff-ului tehnic al primei reprezentative fac un apel către suporteri.

"Aducem la cunoştinţa opiniei publice faptul că azi, 9 septembrie, casele de bilete ale Arenei Naţionale (Bulevardele Basarabia şi Pierre de Coubertin, precum şi strada Maior Ion Coravu) vor fi deschise între orele 11:00-19:00. Mîine, în ziua meciului, casele de bilete din Bulevardul Pierre de Coubertin şi cele din strada Maior Ion Coravu vor fi deschise de la ora 11:00 pînă la ora 19:00, iar cele din Bulevardul Basarabia între orele 11:00-17:00. În plus, în intervalul orar 11:00-19:00, bilete vor putea fi achiziţionate şi de la Recepţia Casei Fotbalului, intrarea făcîndu-se DOAR prin strada Sergent Vasile Şerbănică", se arată în comunicatul FRF.

Preţuri bilete, România – Turcia, 10 septembrie

VIP1 (sectoarele 130, 131, 132, 134, 138, 140, 141 si 142) – 800 lei (catering in inclus)

VIP2 (sectoarele 127, 128, 129, 144 si 145) – 600 lei (catering in inclus)

VIP2 Tribuna a II-a (sectoarele 113 si 114) – 400 lei (catering in inclus)

VIP Tribuna I Vest, Inelul III – 80 lei

Tribuna I Vest, Inelul III, sectoarele 360 si 380 – 40 lei

Tribuna a II-a Est, Inelul I (sectoarele 111, 112, 115 si 116) – 160 lei

Tribuna a II-a Est, Inelul I (sectoarele 109, 110, 117 si 118) – 80 lei

Tribuna a II-a Est, Inelul II (sectoarele 325, 327, 329, 331, 333 si 335) – 160 lei

Tribuna a II-a Est, Inelul II (sectoarele 319, 321, 323, 337 si 339) – 80 lei

Tribuna a II-a Est, Inelul III (sectoarele 322, 324, 328, 330, 332, 334, 336 si 338) – 80 lei

Tribuna a II-a Est, Inelul III( (sectoarele 320 si 340) – 40 lei

Peluzele (Inelele I si II) – 40 lei

Peluzele (Inelul III) – 20 lei

"Vă aşteptăm la Arena Naţională, mulţumindu-vă pentru atmosfera creată la meciul contra Ungariei şi pentru modul în care îi veţi purta pe tricolori spre victorie şi mâine seară!", se mai arată în comunicatul FRF.